Lübeck je okupirala britanska vojska u završnim danima Drugog svjetskog rata. Sovjetska vojska je kasnije okupirala svo područje istočno od grada, prema dogovoru savezničkih zemalja. Pruska je raspuštena kao država od strane okupacijskih snaga nakon rata. Međutim, za razliku od Hamburga i Bremena, Lübecku nije vraćena državnost. Umjesto toga grad je uklopljen u novu saveznu državu Schleswig-Holstein. Položaj Lübecka na unutarnjoj njemačkoj granici, odsječenost grada od većine svog zaleđa, bio je ključni faktor u tom razvoju.